קמבודיה היא אחת המדינות הקסומות בדרום מזרח אסיה,. עברה ההיסטורי כולל תהפוכות רבות. האימפריה הקמבודית המפוארת התפוררה ונפלה תחת כיבושים ומלחמת אזרחים עקובות מדם. כיום היסטורית המלחמות היא נחלת העבר.
בקמבודיה שורר שלטון יציב (אך מושחת), והתושבים חיים את שיגרת יומם. יציבות זו אפשרה לתיירים לבקר בקמבודיה וליהנות מהתרבות העתיקה, ממראות הטבע המופלאים; ולבקר באחד מאתרי המורשת העולמיים- מקדשי אנגקור.
טיול מאורגן בקמבודיה מאפשר לכם לצאת לטייל בראש שקט מבלי לדאוג למסלולי הטיול, מקומות והסדרי הטיסה.יתרון נוסף הוא מיצוי ימי הטיול וביקור באתרים רבים.
כאמור, הטיולים הנפוצים הם ויאטנם- קמבודיה. הטיול מתחיל בויאטנם, ומשם עוברים לקמבודיה, החולקות גבול משותף. המעבר נעשה בטיסה או דרך היבשה והנהר.
ההגעה לויאטנם הינה ישירה, או בטיסת ביניים וכניסה מבנגקוק, תאילנד (או ידע אחר).
לאחר ביקור באתרים הפופולאריים בויאטנם, תגיעו לקמבודיה. המעבר יכול להיות מכמה יעדים בויאטנם. הדבר תלוי בדרך כלל בזמן השהיה שלכם בויאטנם ובערים שתפקדו במהלך הטיול. באותו אופן, גם הכניסה לקמבודיה תיעשה דרך ערים שונות.
חציית הגבול, שיט ולינה בספינה על נהר המקונג, עד להגעה לפנום פן- בירת קמבודיה והעיר הגדולה במדינה.
יעדים מרכזיים- ביקור בארמון המלך- מבנה ארכיטקטוני מרהיב, הכולל עיטורים של דמויות החרוטות על אבני הארמון. ביקור בפגודת הכסף הסמוכה, ששמה ניתן לה בזכות רעפי הכסף שלה. שם תפגשו גם בפסל בודהה העשוי מאבני חן יקרות. יעד נוסף הוא המוזיאון הלאומי, המציג עבודות אומנות חימר; ו"שדות הקטל" אחד מבתי המעצר המשמשים עדות למסכת העינויים וההרג שהתרחשו במדינה בעת המלחמה.
סיור בכפר הידוע בהתמחותו באריגת משי; וסיור בכפרים הפרוסים לגדות נהר המקונג, בהם תפגשו בתרבות הקמבודית המסורתית, שמרבית מתושביה עוסקים בדיג.
בירתה הקדומה של קמבודיה, ונצר לאימפרית הח'מר המפוארת. העיר בנויה על גבעה, ובה מקדשים בודהיסטים לרוב.
לאחר שיט על מי הנהר תגיעו לעיר המרוחקת כ- 90 ק"מ מפנום פן. קמפונג צ'נאנג היא עיר נמל סואנת עם שווקים פעילים. במהלך הסיור תשוטו על ספינות קטנות לעבר הכפר הצף.
יעד חובה לכל מטייל. בסמוך לסיאם ריפ נמצא אחד מסמליה המרשימים של קמבודיה- מקדשי האנגקור שמוכרים כאתר מורשת לאומית מטעם אונסק"ו. מטבע הדברים, הביקור יתמקד בסיורים בין המקדשים השונים באזור- מבנים מרהיבים ביופיים ובאופן בנייתם, השוכנים בינות לעצי הג'ונגל הירוקים. מקדשים מפורסמים- אנגקור וואט, העצום ביון, טה פום- שחלקו מכוסה בשורשי עצים, פרה קאן- הידוע כמקדש הטבע היפה ביותר במדינה ואיסט מה בון- מקדש ראשי הפילים. ביקור נוסף בסיאם ריפ יעשה בשווקים הססגוניים שלה. משם תטוסו חזרה לישראלל בהתאם למסלול ההמראה.
הטיולים המאורגנים שונים בין חברה אחת לאחרת. הן ברמת ההעמקה בכל מדינה, והן בהסדרי הטיסות והמלונות. בחלקן המעברים יתבצעו באמצעות הים והיבשה ובחלקן דרך האוויר. בכלליות, כל טיול כולל את "גולות הכותרת" של המדינה. לעומת זאת, ראוי לציין כי דרום המדינה, בו מצויות ערי חוף מופלאות וקסומות, לא נכללות, בדרך כלל, בטיולים מאורגנים אלה.